OpenLLM-France/wikimedia huggingface dataset:
# Barcelonnetteko barrutia

Barcelonnetteko barrutia Proventza Garaiko Alpeak departamenduaren barruan dagoen Frantziako barruti bat da. 7.569 biztanle ditu 1.028 kilometro koadrotan. Guztira 16 udalerri ditu. Bere hiriburua Barcelonnette da.

## Udalerriak

| 1. Barcelonnette (04019) | 2. Enchastrayes (04073) | 3. Faucon-de-Barcelonnette (04086) | 4. Jausiers (04096) |
| 5. La Bréole (04033) | 6. La Condamine-Châtelard (04062) | 7. Larche (04100) | 8. Le Lauzet-Ubaye (04102) |
| 9. Les Thuiles (04220) | 10. Meyronnes (04120) | 11. Méolans-Revel (04161) | 12. Pontis (04154) |
| 13. Saint-Paul-sur-Ubaye (04193) | 14. Saint-Pons (04195) | 15. Saint-Vincent-les-Forts (04198) | 16. Uvernet-Fours (04226) |

## Kanpo estekak

* Datuak: Q700581
# Barcelos

Barcelos Portugalgo Bragako barrutian dagoen udalerria da. 2011ko erroldaren arabera, herriak 120.391 biztanle ditu.

## Historia

Lehenengo asentamendua erromatarren garaikoa izan zen. 1140 urtean Alfontso I.a Portugalgoak herri foruak eman zizkion eta XV mendean Bragantzako dukeek beren egoitza bihurtu eta herria nabarmen hazi zen. 1755eko Lisboako lurrikarak Dukeen jauregia suntsitu zuen eta gaur egun aire libreko museoa da.

## Barcelosko oilarraren kondaira

Portugalgo ezagunenetakoa da eta herrialdeko sinbolo bihurtu da. Kondairak dioenez Donejakue bidea egiten ari zen erromes galiziar bat Barcelosko hiritik ateratzen ari zela atxilotu egin zuten terrateniente bati dirua lapurtu ziola esanez eta urkatzera zihoazenean honek epailearen aurrera eramateko eskatu zien guardiei. Hau oilasko errea jkaten ari zen eta erromesak esan zion bera errugabea zela eta froga jaten ari zen oilaskoa zutitu eta kantuan hasiko zela.
Epaileak ez zion kasurik egin baina erromesa urkatu zuten unean oilaskoa zutitu eta kantari hasi zen. Epailea berehala joan zen urkatuaren bila eta bizirik zegoela ikusi zuen, korapiloa gaizki eginda egoteagatik salbatu zen galiziarra.

## Banaketa administratiboa

2008an 89 fregesia zituen, Portugal guztian fregesia gehien zituen udalerria zen, baina ondoren fregesiak batzuk fusionatu eta gaur egun 60 ditu.

### Fregesiak
## Demografia

Biztanleriaren bilakaera (1801 - 2011) :
| 1801 | 1849 | 1900 | 1930 | 1960 | 1981 | 1991 | 2001 | 2011 |
| 78 934 | 40 859 | 46 953 | 58 360 | 83 211 | 103 773 | 111 733 | 122 096 | 120 391 |

## Ondasun nabarmenak

* Bragantzako dukeen jauregiaren hondarrak.
* Barcelosko zubia.

## Iruditegia

* Bragantzako dukeen jauregia.
* Bragantzako dukeen jauregia.
* Barcelosko eliza nagusia.
* Udaletxea.
* Ate berriko dorrea.
* Manhenteko eliza.
* Barcelosko zubia.

## Herritar ezagunak

* Hugo Viana, futbol jokalaria (1983an jaioa).

## Hiri senidetuak

* Pontevedra (Galizia)
* São Domingos (Cabo Verde)
* El Jadida (Maroko)
* Recife (Brasil)
* Svishtov (Bulgaria)

## Erreferentziak

* ↑ "Instituto Nacional de Estatística"

## Kanpo estekak

* (Portugesez) Barcelosko udalaren webgunea.
* Datuak: Q213242
* Multimedia: Barcelos / Q213242
# Barcelonetako geltokia

Barceloneta Bartzelonako metroaren geltoki bat da, Bartzelona udalerriko Ciutat Vella barrutian dago.
Geltokia 1976n inauguratu zen.
* Datuak: Q591874
* Multimedia: Barceloneta metrostation / Q591874
# Aza-arbi

Aza-arbia (Brassica rapa subsp. oleifera; sin. Brassica campestris) Brassicaceae familiako azpiespeziea da. Aza hau lehorteetan jasanbera da, era berean, ez du hezetasuna jasaten. Eurasiako eskualde epeletatik, Argentinatik, Txiletik eta Uruguaitik hedatuta dago.

## Erreferentziak

* ↑ (GRIN) online database

## Kanpo estekak

* Datuak: Q3337246
* Multimedia: Brassica rapa subsp. oleifera / Q3337246
* Espezieak: Brassica rapa subsp. oleifera
# Aza kizkur

    Artikulu hau aza kizkur burudun bati buruzkoa da; aza kizkur burugabea gaitzat duena beste hau da: «Aza berde»
Aza kizkurra (Brassica oleracea var. sabauda) aza landare mota biribila da, aza-hosto kizkurrak edo pikordunak buru trinko baten bilduta dituena. Jatorrizko aza landarea (Brassica oleracea) bezala, landare belarkara hau biurtekoa da, baina urteroko gisa landatzen da. Barazki estimatuak izanik, batez ere egosia jaten da.

## Ezaugarriak

Berde ilun koloreko aza-hosto multzo bat du, gero eta argiago jartzen direnak landarearen buru edo kukuluan sartu ahala, berde-horixka batera iritsi arte.
Ezaugarri deigarriena hostoen gainazala da, ximur edo pikorrez betea dagoena, eta aza barietate honi izena ematen diona. Egitura berezi honek hostoak sendoago bihurtzen ditu, bai eguraldiarekiko (izozteak, elurra) bai sukaldaritzan (egosketan).
* Hostoaren goiko epidermisaren xehetasuna
* Hostoaren beheko epidermisaren xehetasuna

## Erabilera

Aza kizkurren hostoak, oro har, hainbat modutan jaten dira: zopan, erregosita, uretan egosita edo lagungarri gisa. Hosto kizkurrak ondo mantentzen dira egosi ondoren eta horrek bereziki egokia egiten dute barrubeteak egiteko (betegarria hostoetan biltzen dira).
Kukulu gordin zuri-horia entsaladetan ere jan daiteke.

## Ikus, gainera

* Buru-aza
* Aza berdea

## Erreferentziak

* ↑ Euskaltzaindia. Hiztegi batua. (Noiz kontsultatua: 2020-03-30).

## Kanpo estekak

* Datuak: Q154013
* Multimedia: Brassica oleracea var. sabauda / Q154013
# Aza minkor

Aza minkor, xukrut edo choucroutea (alemanez: Sauerkraut, “aza garratz”, ahoskera: ˈzaʊ.ɐˌkʁaʊt; yiddishez: זויערקרויט; frantsesez: choucroute; alsazieraz: sürkrüt; polonieraz: kiszona kapusta) Alemania eta Poloniako janari ohikoa da.
Aza minkorra gertatzeko aza gatzunean ontzen dute. Hazkuntza egiteko Leuconostoc, Lactobacillus, Streptococcus edo Pediococcus bezalako bakterioek lan egiten dute, hartzidura burutu, eta, ondorioz, zapore garratza ematen diote.
Aza eta beste landare hartzitu batzuek osatzen dute aza minkorra.

## Erreferentziak

* ↑ «choucroute | frantses-euskara hiztegi elektronikoa | Nola Erran» www.nolaerran.org (Noiz kontsultatua: 2023-02-15).
* ↑ «chucrut» www.euskadi.eus (Euskalterm) (Noiz kontsultatua: 2023-02-15).
* ↑ Kaufmann, Klaus. (2001). Making Sauerkraut and Pickled Vegetables at Home. Book Publishing Company ISBN 9781553120377..
* ↑ Farnworth, Edward R.. (2003). Handbook of Fermented Functional Foods. CRC ISBN 0-8493-1372-4..
* ↑ Fermented Fruits and Vegetables - A Global SO Perspective. United Nations FAO.

## Kanpo-estekak

* Datuak: Q154166
* Multimedia: Sauerkraut / Q154166
# Aza gorri

Aza gorria (Brassica oleracea var. capitata f. rubra) aza landare mota biribila da. Azaren kultibar ezaguna da, kolore biolazeo bereizgarriko hostoak dituena. Kolore hau antozianina izeneko pigmentu baten presentziagatik da. Pigmentu horren kolorazioa, neurri handi batean, lurzoruaren azidotasunaren (pH) mende dago, eta, beraz, hostoak gorriago haz daitezke lurzoru azidoetan, alkalinoetan urdinagoak diren bitartean.
Europako gastronomia askotan preziatua, Gabonetako plater tipikoa da.

## Erreferentziak

* ↑ Euskalterm: [Hipermerkatuetako Produktuak Hiztegia] [2009] eta [Hiztegi terminologikoa] [2011]

## Kanpo estekak

* Datuak: Q263203
* Multimedia: Brassica oleracea var. capitata f. rubra / Q263203
# Aza zorrotz

Aza zorrotza (Brassica oleracea var. capitata f. acuta; alemanez: Spitzkohl) aza landare mota biribila da. Azaren kultibar ezaguna da. Buru ia konikoa du, hosto berde handiekin kono solte bat osatzen dute. Bere egitura eta zaporea leunak dira, eta beste barietate batzuek baino egosteko denbora gutxiago behar du.
Stuttgart ondoan dagoen Filder izeneko lautadan hazten dute eta bere adierazpen geografiko babestua badu.

## Erreferentziak

* ↑ ««Filderkraut/Filderspitzkraut»» Europar Batasunaren Aldizkari Ofiziala: 45-47. 2012-2-16.

## Kanpo estekak

* Datuak: Q7225623
* Multimedia: Brassica oleracea var. capitata f. acuta / Q7225623
# Aza zuri

Aza zuria (Brassica oleracea var. capitata f. alba) aza landare mota biribila da. Azaren kultibar ezaguna da.

## Erreferentziak

* ↑ Euskaltzaindia. Orotariko Euskal Hiztegia. (Noiz kontsultatua: 2020-03-27).

## Kanpo estekak

* Datuak: Q62728616
* Multimedia: Brassica oleracea var. capitata f. alba / Q62728616
# Bartolome Santa Teresa

Bartolome Santa Teresa —fraide izenez— edo Bartolome Madariaga Garate —jaiotzako izen-deiturez— (Etxebarria, Bizkaia, 1768ko abenduaren 21a - Lazkao, Gipuzkoa, 1835eko abenduaren 11) euskal idazlea eta karmeldarra izan zen.

## Bizitza

Corellako (Nafarroa Garaia) karmeldarretan sartu zen, Frai Bartolome Santa Teresarena izena hartuz. Lazkao, Iruñea eta Tuteran egin zituen eliz ikasketak 1808rako Markinako karmeldarren komentuan zegoen. Bertan sermolari eta predikari famatua izan zen eta Hegoaldeko Euskal Herri guztian barrena ibili zen lan horretan.
Espainiako Independentzia Gerran, Markinako fraideak kanporatuak izan ziren, eta Frai Bartolomeri bereziki esetsi zioten; preso hartua eta Bilbora eramana (1809) izan zen. Aurretik, ezkutatuta egon behar izan zen komentutik kanpo, frantsesen aurkakotzat baitzeukaten.
Ondoren, 1813an berak antolatu zuen, berriz, Markinako komentua, eta hasieran bera izan zen han bizi izan zen bakarra. 1817-1820 urte bitartean komentu hartako nagusi izan zen. Burgosen eta Santanderren ere egon zen. Azkenik, fraide gazteen heziketaren arduradun izan zen, Lazkaoko komentuan, hil zen arte.
Bi lan nagusi utzi zituen bizkaieraz idatzita: Euskal Errijetako olgeeta ta dantzeen neurrizko gatz-ozpinduba (1816), dantzen lizuntasunari buruzko saio morala; Ikasikizunak (1816-1819, hiru liburuki), hamar aginduei eta zazpi sakramentuei buruzkoa. Gaztelaniaz ere bi liburuxka idatzi zituen: Plauto Bascongado o el bascuence de Plauto en su comedia Poenulo (1828). Plautoren pasarte batzuen interpretazioa euskararen bidez eskaintzen du, lehenbizi, eta, ondoren, Lécluseren Manuel de la Langue Basque izeneko liburuaren kontrako iritzi batzuk ageri dira. Bien arteko eztabaidak aurrera segitu zuen, eta Léclusek Plauto Polígloto izeneko liburuxkaz erantzun baitzion, Fray Bartolomek bigarrena argitaratu zuen: Anti-Plauto polígloto o defensa del Plauto Bascongado y de la impugnación del Manual de la Lengua basca, de Mr. Lécluse (1829). Iztuetak ere eztabaidan parte hartu zuen Fray Bartolomeren kontra.

## Lanak
### Saiakera

* Euskal Errijetako olgeeta ta dantzeen neurrizko gatz-ozpinduba (1816). Bere lanik ezagunena da zalantzarik gabe. Bertan, euskal dantzen gaineko balorazioa egin zuen, sarritan bekaturako aukera bihurtzen direla aipatuz.
* Plauto Bascongado o el bascuence de Plauto en su comedia Poenulo (1828)
* Anti-Plauto polígloto o defensa del Plauto Bascongado y de la impugnación del Manual de la Lengua basca, de Mr. Lécluse (1829)

### Erlijioa

* Jaungoikoaren amar Agindubeetako lehenengo bosteen Ikasikizunak (1816)
* Jaungoikoaren amar Agindubeetako azkeneko bosteen Ikasikizunak (1819)
* Eleizako zazpi Sakramentuben Ikasikizunak (1819)

### Bilduma

* Idazlan guztiak (I eta II) (2000, Karmel - Euskaltzaindia)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ karmelaldizkaria.eus

## Kanpo estekak

* Bartolome Madariaga literaturaren zubitegian
* Datuak: Q12254803
# Bartolomeo Konstantinoplakoa

Bartolomeo (grezieraz: Βαρθολομαῖος; turkieraz: Bartholomeos; 1940ko otsailaren 29a) Konstantinoplako artzapezpiku eta Konstantinoplako patriarka ekumenikoa da 1991tik.
Dimitrios Arhondonis (grezieraz: Δημήτριος Αρχοντώνης izenarekin jaio zen Imbros uhartean. Halkiren apaiztegian ikasi zuen eta apaiztu zen. Filadelfia eta Kaltzedoniako apezpiku metropolitarra izan zen eta Sinodo Santuaren parte izan zen. 1991n Konstantinoplako artzapezpiku eta patriarka ekumeniko izendatu zuten. Erlijioen arteko elkarrizketa sustatu du eta beste buruzagi erlijioso batzuk bisitatu ditu. Erlijio-askatasuna, giza eskubideak eta erlijio-tolerantzia defendatu ditu, ekologia eta ingurumena babesteko.
* Datuak: Q44501
* Multimedia: Bartholomew I of Constantinople / Q44501
# Bartolome Rubia

Bartolome Rubia Muñoz Bartolín (1971) kamioilaria, PP-ko zinegotzi andaluziarra La Carolina herrian izan zen. Garai hartan, 1998an, asmatu zuen ETAk bahitu eta, ondoren, ihes egitea lortu zuela. Dena gezurra izan zen.

## Gertakizunak

1998ko maiatzaren 28an, Bartolome Rubia Bartolín PP-ko zinegotzi andaluziarrak zabaldu zuen ETAk bahitu zuela. Sona mediatikoa berehalakoa izan zen eta gau hartan, bahitzaileengandik Irunen ihes egitea lortu zuela esanez agertu zen. Ondoren, poliziak La Carolinara eraman zuen eta han herriak txaloen artean jaso zuen. Baina gezurra zen guztia, poliziaren ikerketak berehala ikusi zuenez. Ospe publikoa irabazi nahian esandako gezurragatik, Espainiako Estatu osoan izan zen txiste iturri.
Epaitua Donostiako Epaitegian 270.000 pezetako isuna jarri zion.
Ondoren, politika erabat utzi zuen.

## Abestia

Hechos contra el Decoro musika-taldeak "Bartolo" kantua eskaini zion, Danza de los nadie musika-diskoan jasota.

## Erreferentziak

* ↑ https://www.argia.eus/efemerideen-kanala/bartolome-rubia-bartolin-pp-ko-zinegotzi-andaluziarrak-zabaldu-zuen-etak-bahitu-zuela
* ↑ https://elpais.com/diario/2001/02/28/espana/983314820_850215.html
* ↑ https://www.diariojaen.es/historico/la-carolina-bartolin-es-feliz-con-su-camion-FODJ39700

## Kanpo estekak

* (Gaztelaniaz):"Bartolo" abestia Youtuben.
* (Gaztelaniaz):"Bartolín es feliz con su camión", Jaen egunkaria, 2012ko martxoak 22.
* Datuak: Q100705065
# Bartolomeo Aimo

Bartolomeo Aimo (Carignano, 1889ko irailaren 25a - Turin, 1970eko abenduaren 11), italiar txirrindulari bat izan zen. Ez zuen inoiz itzuli handi bat irabazi, baina postu onak egin zituen beti. Amaitu zituen zazpi itzuli handi guztietan podiumean bukatu zuen, bat izan ezik, non laugarren bukatu zuen.

## Taldeak

* Verdi y Ganna (1919).
* Ganna (1920).
* Legnano-Pirelli (1921-1922).
* Atala (1923).
* Legnano-Pirelli (1924).
* Dunlop (1925-1926).
* Mifa (1927).
* Alcyon-Dunlop (1928).

## Palmaresa

1921
* 3. Italiako Giroan.
1922
* 2. Italiako Giroan.
* 3. Venetoko Giroan.
1923
* 3. Italiako Giroan.
* Piamonteko Giroa.
1924
* Italiako Giroko etapa bat.
* Milan Probintziako Giroa.
1925
* 3. Frantziako Tourrean eta etapa bat.
1926
* 3. Frantziako Tourrean eta etapa bat.
1928
* 3. Italiako Giroan.

## Kanpo estekak

Bartolomeo Aimo - ProCyclingStats
* Datuak: Q2457419
# Bartolomeo Ammannati

Bartolomeo Ammannati (Settignano, Florentzia, 1511ko ekainaren 18a – Florentzia, 1592ko apirilaren 13a) italiar arkitekto eta eskultore manierista izan zen. Baccio Bandinelli eta Jacopo Sansovinoren ikaslea izan zen, eta Michelangeloren estiloa imitatu zuen.

## Biografia

Pisan Stagio Stagi eskultorea izan zuen irakasle. 1536 eta 1538 artean, Napoliko Santa Maria del Parto elizan dagoen Jacopo Sannazaroren hilobirako hiru estatua egin zituen. 1540an Florentzian kokaturik zegoen. Hiri horretan Baccio Bandinellirekin lan egin zuen baina, haserreturik bukatu zutenez, Veneziara joan zen. Han maisu izan zuen Jacopo Sansovinok eragin handia izan zuen bere obran.
1550ean Laura Battiferri olerkariarekin ezkondu zen. Erroman, Vasari eta Il Vignolarekin elkarlanean, Villa Giulia diseinatu zuen Julio III.a Aita Santuarentzat. Hau 1555ean hil ondoren, Ammannati Florentziara itzuli zen. Bertan, Vasariren itzalaren azpian, hainbat lan egin zituen Medicitarrentzat, hala nola, Piazza della Signoriako Neptunoren iturria. Neptunoren eskultura, nonbait, ez zen florentziarren gogokoa izan eta isekazko bertso hau jarri zioten: Ammannato, Ammannato, Che bel pezzo di marmo hai rovinato! (Ammanati, Ammanato, ze marmol puska ederra hondatu duzun!). Arkitekturari dagokionez, Cosimo I.a Medicik agindutako Palazzo Pittiren handitzea eta Santa Trinita zubia dira lanik aipagarrienak.
Florentzian hil zen, 1592ko apirilaren 13an.

## Erreferentziak

* ↑ Bartolomeo Ammannati Encyclopædia Britannica Eleventh Edition, 1911.
* 1 2 Ammannati, Bartolomeo Museodelprado.es
* ↑ Palazzo Vecchio e Piazza della Signoria Associazioni.comune.firenze.it
* Datuak: Q312366
* Multimedia: Bartolomeo Ammannati / Q312366
# Bartolomeo Vanzetti

Bartolomeo Vanzetti (1888ko ekainaren 11, Villafalletto, Italia – 1927ko abuztuaren 23a, Charlestown, Estatu Batuak) italiar-estatubatuar anarkista bat izan zen. 1920ko hamarkadan Estatu Batuetan, egoera ez oso argian bera eta Nicola Saccori hilketa burutzea leporatu eta biak aulki elektrikoan hiltzera zigortu zituzten.

## Ikus, gainera

* Sacco eta Vanzetti auzia
* Datuak: Q2886112
* Multimedia: Sacco and Vanzetti / Q2886112
# Bartolome Salazar

Bartolome Salazar Poza (Karkamu, ? - Lima, 1670eko uztailaren 16a) arabar epaile eta funtzionarioa izan zen. Valladolideko Unibertsitatean zuzenbidea ikasi ondoren, Amerikara joan zen non Quito eta Charcasko Errege-Auzitegietan lan egin zuen.
# Bartolomeo Colleoni (estatua)

Bartolomeo Colleoni 1480ko hamarkadan Andrea del Verrocchio italiar eskultoreak egindako eskultura ezaguna da, Veneziako Campo Santi Giovanni e Paolo enparantzan dagoena. Bartolomeo Colleoni condottieroan oinarrituta, pizkundetar zaldizko estatuarik ospetsuenetariko bat da.

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak

## Kanpo estekak

* Datuak: Q473237
* Multimedia: Monument to Bartolomeo Colleoni (Venice) by Andrea del Verrocchio / Q473237
# Baldomero Esparteroren lehen gobernua

Baldomero Esparteroren lehen gobernua, Espainiako Ministroen Kontseilua Baldomero Espartero jeneralaren agindupenan, ezegonkortasun politiko eta sozial handiko testuinguru batean garatu zen Espainian. Esparterok, militar eta politikari aurrerakoi ospetsuak, 1840an hartu zuen Ministroen Kontseiluko presidentetza, Lehen Karlistaldian berebiziko garrantzia izan eta Maria Kristina Borboikoa erregeordeari babesa eman ondoren.
Bere agintaldian, Esparterok hainbat erronkari aurre egin behar izan zien, sektore kontserbadoreen erresistentzia eta erregeordearen beraren oposizioa barne, eta horrek abdikazioa exijitzera eraman zuen. 1841ean, Maria Kristinaren ordez erregeorde izendatu zuten, 1843 arte gobernatuz. Bere gobernuaren ezaugarri nagusia ikuspegi autoritario eta militarista izan zen, eta horrek etsaitasunak sortu zizkion bere alderdiaren barruan ere. Bere lorpenen artean, aipatzekoa da 1841ean muga-zergen lege berri bat onartu izana, merkataritza-sistema malgutzea bilatzen zuena. Hala ere, bere gobernu-estiloa eta tentsio politikoak zirela eta, 1843an erori egin zen, Ingalaterran erbesteratu behar izan zuen erabaki militar baten ondoren.

## Kabinetea

Ministroen Kontseilua, 1837ko abuztuaren 18a – urriaren 18a :
| Funtzioa | Izena eta abizenak | Denbora |
| Ministroen Kontseiluko presidentea | Baldomero Espartero | 1837ko abuztuaren 18a – urriaren 18a |
| Gerra ministroa | Baldomero Espartero | 1837ko abuztuaren 18a – urriaren 18a |
| Gerra ministroa | Baldomero Espartero | 1837ko abuztuaren 18a – abuztuaren 30a |
| Gerra ministroa | Evaristo Fernández de San Miguel | 1837ko abuztuaren 30a – urriaren 1a |
| Itsas Armada, Merkataritza eta Itsasoz Haraindiko Gobernatzako Estatu idazkaria | Evaristo Fernández de San Miguel | 1837ko abuztuaren 18 – urriaren 1a |
| Itsas Armada, Merkataritza eta Itsasoz Haraindiko Gobernatzako Estatu idazkaria | Francisco Javier de Ulloa | 1837ko urriaren 1a – urriaren 18a |
| Gerra ministroa | Ignacio Balanzat de Orvay y Briones | 1837ko urriaren 1a – urriaren 4a |
| Gerra ministroa | Francisco Ramonet | 1837ko urriaren 4a – urriaren 18a |
| Agintaritza ministroa | José Manuel de Vadillo | 1837ko abuztuaren 18a – abuztuaren 23a |
| Agintaritza ministroa | Diego González Alonso | 1837ko abuztuaren 23a – urriaren 1a |
| Agintaritza ministroa | Rafael Pérez Rubio | 1837ko urriaren 1a – urriaren 18a |
| Estatu ministroa | Eusebio Bardají Azara | 1837ko abuztuaren 18a – urriaren 18a |
| Ogasuneko Estatu idazkaria | Pio Pita Pizarro | 1837ko abuztuaren 18a – urriaren 1a |
| Ogasuneko Estatu idazkaria | José María Pérez Quintana | 1837ko urriaren 1a – urriaren 18a (bitarteko) |
| Grazia eta Justizia ministroa | Ramón Salvato | 1837ko abuztuaren 18a – urriaren 1a |
| Grazia eta Justizia ministroa | Juan Antonio Castejón | 1837ko urriaren 1a – urriaren 4a |
| Grazia eta Justizia ministroa | Pablo Mata Vigil | 1837ko urriaren 4a – urriaren 18a |
# Baldomero Vega de Seoane

Baldomero Jacinto Vega de Seoane Andrea-Pérez (Donostia, 1850 – El Escorial, 1910) gipuzkoar militar eta politikaria izan zen. Alderdi Liberal Fusionistaren kidea, 1901, 1903, 1905, 1907 y 1910eko hauteskundeetan Pegoko barrutian Espainiako diputatu hautatu zuten.
# Baldone udalerria

Baldone udalerria (letonieraz: Baldones novads) Letoniako udalerri bat da. 179 km²ko azalera du eta 2018ko datuen arabera 5485 biztanle zituen. Udalerriko hiriburua Baldone da.

## Demografia
### Bilakaera demografikoa

* Biztanleriaren bilakaera
* Datu-iturria: Letoniako Estatistika Bulego Zentrala

## Erreferentziak

* ↑ Letoniako Estatistika Bulego Zentrala. (2018-10-08). Biztanleriaren bilakaera. (Noiz kontsultatua: 2019-02-14).

## Kanpo estekak

* Datuak: Q2030886
* Multimedia: Baldone Municipality / Q2030886
# Baldovce

Baldovce Eslovakiako udalerri bat da, Levočako barrutian kokatuta. 2,20 km²ko azalera du eta 180 biztanle 2017ko datuen arabera.

## Historia

Idatzizko lehen aipamena 1272. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q377321
* Multimedia: Baldovce / Q377321
# Baldoyle

Baldoyle (irlanderaz: Baile Dúill) Irlandako Errepublikako Dublin hiriburuaren ipar-ekialdean dagoen kostaldeko eremu bat da, Fingal konderriaren hegoaldean.

## Kanpo estekak

* Datuak: Q2081758
* Multimedia: Baldoyle / Q2081758
# Barrabil-zorro

    Artikulu hau arren anatomiari buruzkoa da; Kojon Prieto y los Huajalotes taldeko abeslariari gaitzat duena beste hau da: «Marco Antonio Sanz de Acedo»
Barrabil-zorroa edo eskrotoa hainbat animalia arren ugal-aparatuko egitura anatomikoa da. Larruazal fin eta gihar leunez osatutako bi ganbaradun zaku bat da, zakilaren azpian eskegia. Ugaztun lurtar gehienek barrabil-zorroa dute. Eskuarki barrabil bat bestea baino beherago geratzen da, konpresioa ematekotan inpaktuaren indarra gutxitzeko. Perineoko errafea barrabil-zorroko trenkada lotzen duen larruazal zut eta txikia da, barrabil-zorroaren gainetik pixka bat altxatzen dena. Barrabil-zorro osoan zehar goitik behera hedatzen den lerro bat ematen du. Barrabil-zorroaren barruan fascia espermatikoa, barrabilak, epididimoa eta hodi deferentea biltzen dira. Itsas ugaztun gehienek ez dute barrabil-zorrorik kanpoaldean eta barrabilak abdomeneko barrunbe batean gordetzen dituzte, baita barrabiletako arteria, barrabiletako zaina eta plexo panpinformea. Gizakietan eta beste ugaztun batzuetan barrabil-zorroa ileekin estaltzen da nerabezaroan.
Emeengan egitura homologoa dira ezpain handiak.

## Erreferentziak

* ↑ «barrabil-zorro» Euskaltzaindiaren Hiztegia (Noiz kontsultatua: 2021-05-20).

## Kanpo-estekak

* Datuak: Q174471
* Multimedia: Scrotums / Q174471
# Barracas

Barracas (valentzieraz Barraques) Valentziako Erkidegoko udalerria da, Alto Palancia eskualdean eta Castellóko probintzian kokatua.
2009ko urtarrilaren 1eko erroldaren arabera 184 biztanle zituen.

## Ikus, gainera

* Castellóko udalerrien zerrenda

## Kanpo estekak

* (Katalanez) Udalaren webgunea.
* Datuak: Q1995232
* Multimedia: Barracas / Q1995232